B52 ปีหน้าเทิร์นอะราวด์
ในช่วงหลายปีที่ผ่านมา แม้จะมีการปรับโครงสร้างธุรกิจ เปลี่ยนโครงสร้างผู้ถือหุ้น และเปลี่ยนชื่อใหม่มาแล้วหลายรอบ แต่ B52 ก็ยังสะกดกำไรไม่เป็น
ในช่วงหลายปีที่ผ่านมา แม้จะมีการปรับโครงสร้างธุรกิจ เปลี่ยนโครงสร้างผู้ถือหุ้น และเปลี่ยนชื่อใหม่มาแล้วหลายรอบ แต่ B52 ก็ยังสะกดกำไรไม่เป็น
14 ต.ค. 2565

คุณค่าบริษัท
ในช่วงหลายปีที่ผ่านมา แม้จะมีการปรับโครงสร้างธุรกิจ เปลี่ยนโครงสร้างผู้ถือหุ้น และเปลี่ยนชื่อใหม่มาแล้วหลายรอบ แต่บริษัท บี-52 แคปปิตอล จำกัด (มหาชน) หรือ B52 ก็ยังสะกดกำไรไม่เป็น…ประสบปัญหาขาดทุนต่อเนื่อง โดยผลการดำเนินงานในช่วง 6 เดือนแรกปี 2565 มีตัวเลขขาดทุนสุทธิอยู่ที่ 71.04 ล้านบาท จากรายได้รวม 75.53 ล้านบาท
แต่หลังจากมีการปรับโครงสร้างธุรกิจใหม่ (อีกครั้ง) โดยปัจจุบันโครงสร้างรายได้มาจาก 5 กลุ่มธุรกิจหลัก ประกอบด้วย 1) กลุ่มธุรกิจพาณิชย์อิเล็กทรอนิกส์ 2) กลุ่มธุรกิจจำหน่ายสินค้าอุปโภคบริโภค 3) กลุ่มธุรกิจให้บริการสื่อโฆษณาประชาสัมพันธ์ 4) กลุ่มธุรกิจให้บริการโฆษณาทางสื่อออนไลน์ และ 5) กลุ่มธุรกิจบริการทางการเงินโดยการเป็นตัวแทนนายหน้า
ทำให้ผู้บริหารมั่นใจว่า แม้ผลการดำเนินงานในปี 2565 จะยังมีตัวเลขขาดทุนสุทธิ แต่จะขาดทุนน้อยลง และคาดว่าจะเทิร์นอะราวด์พลิกมีกำไรได้ในปี 2566
หนึ่งในธุรกิจที่ B52 คาดหวังจะมาช่วยขับเคลื่อนการเติบโต จะมาจากธุรกิจค้าปลีกผ่านแพลตฟอร์มออนไลน์ “ทันใจดี” ซึ่งปัจจุบันมีจำนวนสมาชิกร้านค้าเกือบ 100,000 ร้านค้าทั่วประเทศ และอยู่ระหว่างการเจรจาความร่วมมือทางธุรกิจกับพันธมิตรรายใหญ่หลายราย เพื่อที่จะใช้ประโยชน์จากเครือข่ายที่มีอยู่ในปัจจุบันต่อยอดไปในธุรกิจต่าง ๆ ไม่ว่าจะเป็นธุรกิจค้าปลีก ค้าส่ง ดิสทริบิวชั่น สินค้าและบริการที่หลากหลายครบวงจร
ล่าสุดมีการเจรจากับพันธมิตรที่มีความเชี่ยวชาญทางการเงิน เพื่อให้บริการปล่อยเงินกู้ให้กับลูกค้าแพลตฟอร์มออนไลน์ “ทันใจดี” ซึ่งบริษัทจะเป็นเพียงตัวกลางในการเชื่อมต่อระหว่างผู้ปล่อยกู้ไปถึงผู้กู้ในพื้นที่ที่เข้าถึงได้ยากเท่านั้น และจะมีรายได้จากค่าธรรมเนียมเป็นผลตอบแทน
นอกจากนี้ B52 ยังได้ร่วมกับมหาวิทยาลัยมหิดล จัดตั้งบริษัทร่วมทุนภายใต้ชื่อบริษัท เอ็มเมด ฟาร์ม จำกัด เพื่อนำเอาองค์ความรู้ งานวิจัย และนวัตกรรมของมหาวิทยาลัยมหิดล ไปต่อยอด และพัฒนาในเชิงพาณิชย์ โดยจะเริ่มจาก 6 กลุ่มผลิตภัณฑ์-บริการทางการแพทย์และสุขภาพ ได้แก่ ยารักษาโรค, ผลิตภัณฑ์เสริมอาหารและวิตามิน, สมุนไพร, อาหารทางการแพทย์, อุปกรณ์ทางการแพทย์ และนวัตกรรมทางการแพทย์ ภายใต้แบรนด์ “เอ็มเมด” (M MED) โดยในปี 2566 มีแผนออกผลิตภัณฑ์ใหม่มากกว่า 3-4 SKU
ก็ต้องจับตาดูว่า เป้าหมายจะเทิร์นอะราวด์ในปี 2566 B52 จะทำได้หรือไม่
…
รายชื่อผู้ถือหุ้นใหญ่
รายชื่อกรรมการ